CELEX: 62008CN0491
Language: bg
Date: 2008-11-12 00:00:00
Title: Дело C-491/08: Иск, предявен на 12 ноември 2008 г. — Комисия на Европейските общности/Италианска република

21.2.2009   
            
            
               BG
            
            
               Официален вестник на Европейския съюз
            
            
               C 44/27
            
         Иск, предявен на 12 ноември 2008 г. — Комисия на Европейските общности/Италианска република
   (Дело C-491/08)
   (2009/C 44/45)
   Език на производството: италиански
   Страни
   
      Ищец: Комисия на Европейските общности (представител: D. Recchia)
   
      Ответник: Италианска република
   Искания на ищеца
   
               —
            
            
               Да се установи, че по отношение на проекта за туристически комплекс „Is Arenas“ в община Narbolia, който засяга местообитанията и видовете в границите на територия ITB032228 „Is Arenas“,
               
                           —
                        
                        
                           като не е приела преди 19 юли 2006 г. подходящите защитни мерки, предвид преследваната от директивата цел за съхраняване на съответния екологичен интерес на национално равнище на предложената територия от значение за Общността ITB032228 „Is Arenas“, по-специално като не е забранила намеса, която е в състояние да увреди сериозно екологичните характеристики на територията, Италианската република не е изпълнила задълженията си по Директива 92/43/EИО (1),
                        
                     
                           —
                        
                        
                           и като не е взела след 19 юли 2006 г. подходящите мерки за предотвратяване на влошаването на състоянието на естествените местообитания на видовете, както и обезпокояване на видовете, за които e определена посочената територия, Италианската република не е изпълнила задълженията си по член 6, параграф 2 от Директива 92/43/EИО;
                        
                     
         
               —
            
            
               Да се осъди Италианската република да заплати съдебните разноски.
            
         Правни основания и основни доводи
   Комисията е запозната с факта, че в района на територията от значение за Общността Is Arenas е в процес на завършване туристически комплекс, включващ и игрище за голф. По мнение на Комисията проектът за туристическа инфраструктура в територията от значение за Общността Is Arenas засяга особено районите, които гарантират екологичната свързаност между двата най-важни района с борови гори. Поради тази причина той може да окаже отрицателно въздействие върху подобни райони и по-специално върху функцията им на „екологична връзка“.
   Освен това, сред критичните пунктове на проекта Комисията подчертава намаляването и трансформацията на първични местообитания по-конкретно в резултат на въвеждането на външни видове като например тревата на игрището за голф, изваждането на местообитанията, ефектите от утъпкването и уплътняването на почвата, изваждането на пространства, отражението, което има приливът на къпещи се върху местообитанията от първата брегова линия, които са от изключителна важност, тъй като засягат дюнните системи, подрязването на дърветата.
   
      (1)  Директива 92/43/EИО на Съвета от 21 май 1992 г. за опазване на естествените местообитания и на дивата флора и фауна (ОВ L 206, стр. 7; Специално издание на български език, 2007 г., глава 15, том 2, стр. 109).